A BIZOTTSÁG 908/2006/EK RENDELETE
(2006. június 20.)
a közösségi reprezentatív sertéshúspiacok listájának megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 4. cikke (6) bekezdésére,
mivel:
(1)
A közösségi reprezentatív sertéshúspiacok listájának megállapításáról szóló, 1989. július 14-i 2123/89/EGK bizottsági rendeletet (2) több alkalommal jelentősen módosították (3). Az áttekinthetőség és érthetőség érdekében ezt a rendeletet kodifikálni kell.
(2)
A 2759/75/EGK rendelet rendelkezik arról, hogy a hasított sertések Közösségen belüli piaci árát a reprezentatív piacokon jegyzett árak alapján kell meghatározni.
(3)
Ahhoz, hogy e rendelet 4. cikkének (2) bekezdése alkalmazható legyen, a reprezentatív piacok listáját össze kell állítani. A hasított sertések árának rögzítése során közvetlenül a piacokról vagy vágóhidakról, illetve az árfolyamjegyzési központokból beszerezhető árfolyamokra kell hivatkozni, amelyek összessége alkotja egy-egy tagállam reprezentatív piacát.
(4)
Az ebben a rendeletben előírt intézkedések megegyeznek a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
A 2759/75/EGK rendelet 4. cikke (2) bekezdése értelmében reprezentatív piacok az e rendelet I. mellékletében felsorolt piacok.
2. cikk
A 2123/89/EGK rendelet hatályát veszti.
A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának és a III. mellékletben foglalt megfelelési táblázattal összhangban kell alkalmazni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 20-án.